લેખક અને સર્જક વચ્ચેનો ફર્ક સમજવા માટે સૌ પહેલાં તેનો શબ્દાર્થ જોઈએ તો ભગવદ્ગોમંડલમાં દર્શાવ્યા પ્રમાણે વકિલ, ગ્રંથકાર, કારકુન, ચિતારો, લહિયો અને લખનાર બધાને લેખક કહી શકાય. આ બધાનું કાર્યક્ષેત્ર અલગ હોવાથી સ્વાભાવિક જ આપણે જે અર્થમાં લેખક બોલીએ છીએ તે અર્થ અલગ પડી જાય છે. એવું જ સર્જકનું છે. સર્જકનો અર્થ ભગવદ્ગોમંડલમાં દર્શાવ્યા પ્રમાણે ઉત્પાદક, બનાવનાર, રચનાર અને સર્જનાર એટલે સર્જક. આમ ખેડૂતને, રસોઈયાને કે વૈજ્ઞાનીકને પણ સર્જક કહી શકાય પરંતુ જ્યારે લેખનની વાત થતી હોય ત્યારે નવી રચના કરનારને આપણે સર્જક કહીએ છીએ.